CELEX: 62008TN0130
Language: bg
Date: 2008-03-31 00:00:00
Title: Дело T-130/08: Жалба, подадена на 31 март 2008 г. — Gres La Sagra/СХВП — Ceramicalcora (VENATTO MARBLE STONE)

9.5.2008   
            
            
               BG
            
            
               Официален вестник на Европейския съюз
            
            
               C 116/29
            
         Жалба, подадена на 31 март 2008 г. — Gres La Sagra/СХВП — Ceramicalcora (VENATTO MARBLE STONE)
   (Дело T-130/08)
   (2008/C 116/53)
   Език на жалбата: испански
   Страни
   
      Жалбоподател: Gres La Sagra, SL (Alameda de la Sagra, Испания) (представители: г-жа T. Villate Consonni, abogada, и г-н J. Calderón Chavero, abogado)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Ceramicalcora, SA (Alcora, Испания)
   Искания на жалбоподателя
   
               —
            
            
               Да се отмени Решение на четвърти апелативен състав на Службата за хармонизация във вътрешния пазар (СХВП), постановено на 30 януари 2008 г. по преписка R-1609/2006-4,
            
         
               —
            
            
               вследствие на отмяната, да се уважи заявката за регистрация на марка 3109006 не само по отношение на услугите от клас 39 (по отношение на тези услуги вече е допусната регистрация с отхвърлянето с окончателно решение на възражение B690695), а и по отношение на останалите посочени в заявката стоки и услуги от класове 19, 21 и 40, и
            
         
               —
            
            
               да се осъдят СХВП и другите страни в производството да заплатят разноските по настоящото производство в случай на оспорване на жалбата и отхвърляне на техните искания.
            
         Правни основания и основни доводи
   
      Заявител на марката на Общността: жалбоподателят
   
      Марка на Общността, предмет на спора: Фигуративна марка „VENATTO (marble stone)“ (заявка за регистрация № 3.109.006) за стоки и услуги от класове 19, 21, 39 и 40.
   
      Притежател на марката или знака, на който е направено позоваване в процедурата по възражението: CARAMICALCORA S.A.
   
      Марка или знак, на който е направено позоваване в процедурата по възражението: Испански марки за знака „VENETO (cerámicas)“ (№ 2.115.543; 2.056.688; 2.056.689 и 2.056.699) за стоки и услуги съответно от класове 27, 19, 21 и 39.
   
      Решение на отдела по споровете: Частично уважава възражението, като приема, че съществува вероятност от объркване на съответната територия по отношение на разглежданите стоки и услуги от класове 19, 21 и 40, но не съществува такава вероятност във връзка с разглежданите услуги от клас 39.
   
      Решение на апелативния състав: Отхвърля жалбата.
   
      Изложени правни основания: Неправилно прилагане на член 8, параграф 1, буква б) от Регламент (ЕО) № 40/94 относно марката на Общността.